laion/Wikipedia-Exotic huggingface dataset:
প্রবাহী গতিবিজ্ঞান

পদার্থবিজ্ঞান ও প্রকৌশলের আলোচনায় প্রবাহী গতিবিজ্ঞান (ইংরেজি: Fluid dynamics) হল প্রবাহী বলবিজ্ঞান ক্ষেত্রের একটি শাখা, যেখানে প্রবাহী পদার্থ অর্থাৎ তরল ও বায়বীয় পদার্থের প্রবাহের গতি অধ্যয়ন করা হয়। এর অধীনে অনেক উপশাখা আছে, যেমন বায়ুগতিবিজ্ঞান (Aerodynamics), যেখানে বায়ু ও অন্যান্য বায়বীয় পদার্থের গতি আলোচিত হয়; এবং উদগতিবিজ্ঞান (hydrodynamics), যেখানে তরল পদার্থসমূহের গতি অধ্যয়ন করা হয়। প্রবাহী বলবিজ্ঞানের বহুবিবিধ প্রয়োগ রয়েছে। যেমন কোনও উড়োযানের উপরে বল ও ঘূর্ণন বল বা ভ্রামক গণনা করা, পাইপলাইনের (সুদীর্ঘ পরিবাহী নলের) মধ্য দিয়ে খনিজ তেল বা পেট্রোলিয়ামের ভর প্রবাহের হার নির্ণয় করা, আবহওয়ার বিন্যাস পূর্বাভাস করা, আন্তঃনাক্ষত্রিক মহাশূন্যে নীহারিকাসমূহ সম্পর্কে জ্ঞানার্জন করা, ইত্যাদি। প্রবাহী গতিবিজ্ঞান প্রবাহ পরিমাপ করে প্রাপ্ত অভিজ্ঞতাপ্রসূত বা প্রায়-অভিজ্ঞতাপ্রসূত সূত্রসমূহের একটি প্রণালীবদ্ধ তাত্ত্বিক কাঠামো প্রদান করে, যা উপর্যুক্ত ব্যবহারিক বিজ্ঞানসমূহের ভিত্তি হিসেবে কাজ করে এবং বিভিন্ন ব্যবহারিক সমস্যা সমাধানে সহায়তা করে। কোনও প্রবাহী বলবৈজ্ঞানিক সমস্যা সমাধানের সময় সাধারণত অধীত স্থান-কালের সাপেক্ষে প্রবাহী পদার্থটির বিভিন্ন ধর্ম গণনা করা হয়, যেমন প্রবাহ বেগ, চাপ, ঘনত্ব ও তাপমাত্রা। বিংশ শতাব্দীর আগে প্রবাহী গতিবিজ্ঞান ও উদগতিবিজ্ঞান ("জলপ্রবাহের গতিবিজ্ঞান") সমার্থক ছিল। এখনও প্রবাহী গতিবিজ্ঞানের কিছু কিছু বিষয়, যেমন চৌম্বক-উদগতিবিজ্ঞান (magnetohydrodynamics) এবং উদগতীয় স্থিতিশীলতা (hydrodynamic stability), ইত্যাদিতে প্রবাহীর পরিবর্তে "উদ-" (অর্থাৎ "জল") উপসর্গটি ব্যবহৃত হয়, যদিও এই তত্ত্বগুলি বায়বীয় পদার্থ বা গ্যাসের জন্যও প্রযোজ্য। Eckert, Michael (২০০৬)। The Dawn of Fluid Dynamics: A Discipline Between Science and Technology। Wiley। পৃষ্ঠা ix। আইএসবিএন 3-527-40513-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হিকি

একটি হিকি বা প্রেম কামড় (ব্রিটিশ ইংরেজি শব্দ), হল কালশিটে দাগ বা কালশিটে দাগের মত ত্বকে সৃষ্ট চুম্বন বা চোষার চিহ্ন যা সাধারণত ঘাড়ের উপর বা বাহুতে হয়ে থাকে। কামড় হিক্কি দেওয়ার অংশ হতে পারে, ত্বকের নীচের স্তরের রক্তনালীসমূহ ফাটানোর জন্য চোষাই যথেষ্ট। শব্দের উৎপত্তি এর আগের অর্থ "ব্রণ, ত্বকের ক্ষত" (আনু. ১৯১৫) থেকে এসেছে; সম্ভবত পূর্ববর্তী অর্থ "ছোট গ্যাজেট, ডিভাইস; কোনও অনির্ধারিত বস্তু" থেকে বোধগম্যতা বাড়াতে এবং বানানের ভিন্নতার আনতে এই শব্দের উৎপত্তি হয়েছে, যার উৎস অজানা (১৯০৯)। হিকি সাধারণত ৫ থেকে ১২ দিন অবধি স্থায়ী হয় এবং অন্যান্য আঘাতের মতোই চিকিৎসা করা যেতে পারে। হিকির উপস্থিতি হ্রাস করার উপায়ের মধ্যে রয়েছে ফোলা হ্রাস করা, সাম্প্রতিক হিকি গুলিতে বরফ দেয়া, কালশিটে অপসারণে ঠাণ্ডা চামচ ঘষা যেতে পারে এবং পুরাতন হিকিতে উষ্ণ সংকোচন প্রয়োগ করে রক্তনালীগুলি ছাড়িয়ে দেওয়া এবং রক্ত প্রবাহ বৃদ্ধি করা। আক্রান্ত ত্বক পাউডার জাতীয় কিছু দিয়ে ঢেকে দেয়া যেতে পারে। বিকল্পভাবে, হিকি গোপন করতে স্কার্ফ, স্নুডস, টার্টেল নেক বা জামার হাতার মত পোশাক ব্যবহার করা যেতে পারে। "hickie - Origin and meaning of hickie by Online Etymology Dictionary"। www.etymonline.com।  "How Long Do Hickeys Last"। ownarticles.com। এপ্রিল ১৫, ২০১৬। ২০১৬-০৫-২০ তারিখে মূল থেকে আর্কাইভ করা।  Amar, Charu (২০০৯-১১-০৬)। "Ouch! That's a lovebite!"। Man-Woman Relationships। The Times of India। সংগ্রহের তারিখ ২০১০-০১-১৮।  ইউটিউবে দেখুন কীভাবে হিকি দিতে হয় (ইংরেজি) ইউটিউবে দেখুন হিকির দাগ অপসারনে করনীয় (ইংরেজি)
আলাস্কা স্টার

আলাস্কা স্টার মার্কিন যুক্তরাষ্ট্রের আলাস্কা রাজ্যের অ্যাঙ্করেজ পৌরসভার একটি সাপ্তাহিক সংবাদপত্র। দ্যা স্টার পত্রিকাটি ঈগল নদীর পার্শ্ববর্তী অঞ্চল, চুগিয়াক এবং একলুটনা সহ অ্যাংকারিজের উত্তরাঞ্চলে ("অ্যাঙ্কারেজ বোল " নামে পরিচিত) বসবাসকারীদের সংবাদ সরবরাহ করে। ১৯৭১ সালে প্রতিষ্ঠার পর থেকে ২০১১ সালে পর্যন্ত এই পত্রিকার নাম ছিল চুয়াগিক ঈগল রিভার স্টার। ২০১৮ সালে, মরিস কমিউনিকেশনস অ্যাঙ্কারেজ ডেইলি নিউজের মালিক বিঙ্কলে কর্পোরেশনের কাছে দ্যা স্টার পত্রিকাটি বিক্রি করে দেয়। Jensen, Andrew (২০১৮-০২-১৯)। "Binkley Co. buys three Morris publications" (Text)। Alaska Journal। সংগ্রহের তারিখ ২০১৮-০৮-০৬।  দাপ্তরিক ওয়েবসাইট
বায়ুগতিবিজ্ঞান

বায়ুগতিবিজ্ঞান (ইংরেজি: Aerodynamics) বিজ্ঞানের একটি শাখা যেখানে বায়ুপ্রবাহের গতির, বিশেষ করে কঠিন বস্তুর সাথে আন্তঃক্রিয়াশীল বায়ুপ্রবাহের গতির অধ্যয়ন করা হয়। এটি প্রবাহী গতিবিজ্ঞান ও বায়বীয় পদার্থের গতিবিজ্ঞানের একটি শাখা। বায়ুগতিবৈজ্ঞানিক তত্ত্বের অনেক দিকই উপযুর্ক্ত ক্ষেত্রগুলিতেও প্রযোজ্য। বায়ুগতিবিজ্ঞানকে কখনও কখনও বায়বীয় পদার্থের গতিবিজ্ঞানের সমার্থক হিসেবে ব্যবহার করা হলেও এই দুইয়ের মধ্যে পার্থক্য হল "বায়বীয় পদার্থ বা গ্যাসের গতিবিজ্ঞান" ক্ষেত্রে সব ধরনের গ্যাসের প্রবাহের গতি আলোচিত হয়, কিন্তু বায়ুগতিবিজ্ঞানে কেবল পৃথিবীর বায়ুমণ্ডলে অবস্থিত বায়ুর প্রবাহ নিয়ে আলোচনা করা হয়। বায়ুগতিবিজ্ঞান ক্ষেত্রে আধুনিক প্রণালীবদ্ধ গবেষণা শুরু হয় ১৮শ শতকে। তবে এর অনেক আগেই বায়ুগতীয় পিছুটান (aerodynamic drag) জাতীয় ঘটনা পর্যবেক্ষণ করে নথিবদ্ধ করে রাখা হয়েছিল। বায়ুগতিবিজ্ঞানের প্রাথমিক গবেষণা প্রচেষ্টার সিংহভাগই বাতাসের চেয়ে ভারী বস্তুর উড্ডয়ন-সংক্রান্ত ক্ষেত্রে নির্বাহিত হয়। ১৮৯১ সালে অটো লিলিয়েনটাল প্রথম এরকম উড্ডয়ন প্রদর্শন করে দেখাতে সক্ষম হন। এরপর থেকে গাণিতিক বিশ্লেষণ, পরীক্ষাভিত্তিক আসন্নীকরণ, বায়ুপ্রবাহ সুড়ঙ্গ পরীক্ষণ এবং কম্পিউটার ছদ্মায়নের মাধ্যমে বায়ুগতিবিজ্ঞানকে যৌক্তিক ভিত্তি হিসেবে ব্যবহার করা বাতাস অপেক্ষা ভারী যানের উড্ডয়ন ও অন্যান্য প্রযুক্তি উদ্ভাবন ও উন্নতিসাধন করা হয়েছে। সাম্প্রতিককালে বায়ুগতিবিজ্ঞানে সংনমনযোগ্য প্রবাহ, বিক্ষোভ এবং সীমানা স্তর নিয়ে গবেষণাকর্ম সম্পাদিত হচ্ছে এবং এগুলি উত্তরোত্তর গণনামূলক চরিত্র ধারণ করছে। "How the Stork Inspired Human Flight"। flyingmag.com। [স্থায়ীভাবে অকার্যকর সংযোগ]
নরসিংহপুর রাজ্য

নরসিংহপুর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৩০৫ খ্রিস্টাব্দে রাজ্যটি প্রতিষ্ঠিত হয় এবং নরসিংহপুর শহরে রাজধানী স্থাপন করা হয়৷ রাজ্যটির শেষ শাসক ১৯৪৮ খ্রিস্টিব্দে ভারতীয় অধিরাজ্যে যোগদানের সিদ্ধান্ত নিলে এটি ওড়িশা প্রদেশের কটক জেলার অন্তর্ভুক্ত করা হয়৷ রাজ্যটির উত্তর দিকে রয়েছে জঙ্গলাবৃত পর্বতসঙ্কুল অঞ্চল যা হিন্দোল রাজ্যে এবং অনুগুল জেলার সীমানা নির্দেশ করে৷ পূর্ব দিকে রয়েছে বড়ম্বা রাজ্য এবং দক্ষিণ ও দক্ষিণ পশ্চিমদিকে বয়ে গেছে মহানদী নদী৷ জনশ্রুতি অনুসারে ১২৯২ খ্রিস্টাব্দ নাগাদ নরসিংহপুর রাজ্যটি প্রতিষ্ঠিত হয়েছিলো৷ ঐ সময়ে ধর্মসিংহ নামে এক রাজপুত যোদ্ধা স্থানীয় খোন্দ সম্প্রদায়ের দুই প্রধান নরসিংহ এর পোরো-কে পরাস্ত করে রাজ সিংহাসনে বসেন৷ নরসিংহপুর রাজ্যের শাসকগণ রাজা উপাধিতে ভূষিত হতেন৷ ১৬৭১ – ১৭০১ মন্দারধর হরিচরণ মহাপাত্র ১৭০১ – ১৭২৩ কোচালি হরিচরণ মহাপাত্র ১৭২৩ – ১৭৬৫ বিশ্বম্ভর হরিচরণ মহাপাত্র ১৭৬৫ – ১৭৭৫ কৃষ্ণচন্দ্র হরিচরণ মহাপাত্র ১৭৭৫ – ১৭৯৮ নিমাইচরণ হরিচরণ মহাপাত্র ১৭৯৮ – ১৮২৬ জগন্নাথ হরিচরণ মহাপাত্র ১৮২৬ – ১৮৫৯ সোমনাথ হরিচরণ মহাপাত্র ১৮৫৯ – ১৮৮৪ ব্রজসুন্দর হরিচরণ মহাপাত্র ৪ ডিসেম্বর ১৮৮৪ – ১৮ জুলাই ১৯১২ সাধুচরণ মানসিংহ হরিচরণ মহাপাত্র ১৮ জুলাই ১৯১২ – ৫ জুলাই ১৯২১ রামচন্দ্র মানসিংহ হরিচরণ মহাপাত্র ৫ জুলাই ১৯২১ – ১৫ আগস্ট ১৯৪৭ অনন্তনারায়ণ মানসিংহ হরিচরণ মহাপাত্র শেষ রাজা ও রাজা অনন্তনারায়ণ মানসিংহ হরিচরণ মহাপাত্রের পুত্র ত্রিলোচন মানসিংহ হরিচরণ মহাপাত্র স্বাধীন ভারতে নবগঠিত বড়ম্বা-নরসিংহপুর লোকসভার সংসদ সদস্য ছিলেন৷ Imperial Gazetteer2 of India, Volume 22, page 83 – Imperial Gazetteer of India – Digital South Asia Library। Dsal.uchicago.edu। সংগ্রহের তারিখ ১১ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Narsinghpur Princely State[স্থায়ীভাবে অকার্যকর সংযোগ] Imperial Gazetteer of India। 18। ১৯০৮। পৃষ্ঠা 385। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Princely States of India K-W
চালুয়াবাড়ী ইউনিয়ন

চালুয়াবাড়ী ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন। এই ইউনিয়নের মোট আয়তন ৫৮.৫২ বর্গকিলোমিটার। ২০০১ সালের আদমশুমারী অনুযায়ী এই ইউনিয়নের মোট জনসংখ্যা ২৪,৫৬৭ জন। ইউনিয়নটি ৩০টি গ্রাম ও ৩০টি মৌজা নিয়ে গঠিত। ইউনিয়নের সাক্ষরতার হার। এখানে, ১০টি প্রাথমিক বিদ্যালয়, ২টি উচ্চ বিদ্যালয় ও ৭টি মাদ্রাসা রয়েছে। "এক নজরে ইউনিয়ন পরিচিতি"। বাংলাদেশ জাতীয় তথ্য বাতায়ন। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০২০।  "চালুয়াবাড়ী ইউনিয়ন"। বাংলাদেশ জাতীয় তথ্য বাতায়ন। ১৩ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০২০।
কামালপুর ইউনিয়ন, সারিয়াকান্দি

কামালপুর ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন। এই ইউনিয়নের মোট আয়তন ২১.৫৯ বর্গকিলোমিটার। ২০১১ সালের জনশুমারি অনুযায়ী এই ইউনিয়নের মোট জনসংখ্যা ১৫,৫৯৩ জন। ইউনিয়নটি ১৮টি গ্রাম ও ৮টি মৌজা নিয়ে গঠিত। ইউনিয়নের সাক্ষরতার হার ১৭.৮% "ইউনিয়নের চেয়ারম্যান"। বাংলাদেশ জাতীয় তথ্য বাতায়ন। ১৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০২০।  "জনসংখ্যা"। বাংলাদেশ জাতীয় তথ্য বাতায়ন। ১৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০২০।  "কামালপুর ইউনিয়ন"। বাংলাদেশ জাতীয় তথ্য বাতায়ন। ১৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।
নারচী ইউনিয়ন

নারচী ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন। নারচী ইউনিয়নের উত্তরে সোনাতলা উপজেলার জোড়গাছা ইউনিয়ন, পশ্চিমে গাবতলী উপজেলার নেপালতলী ইউনিয়ন, দক্ষিনে ফুলবাড়ী ইউনিয়ন ও পূর্বে সারিয়াকান্দি সদর ও পৌরসভা অবস্থিত। নারচী ইউনিয়নে নদী ও সড়কপথে যাতায়াতের ব্যবস্থা চালু রয়েছে। এই ইউনিয়নের মোট আয়তন ১৫.৭১ বর্গকিলোমিটার। এই ইউনিয়নের মোট জনসংখ্যা ২২,১৫৫ জন। ইউনিয়নটি ১৮টি গ্রাম ও ৩টি মৌজা নিয়ে গঠিত। গনকপাড়া উত্তরদেবেরপাড়া গনকপাড়া বুদারভিটা গনকপাড়া গনকপাড়া দক্ষিনদেবেরপাড়া শেখাহাতি ভেড়ামারা গোদাগাড়ী চরগোদাগাড়ী বাঁশগাড়ী টিওরপাড়া নেউরগাছা নারচী মধ্যপাড়া নারচী দক্ষিনপাড়া চরহরিনা ফকিরপাড়া কুপতলা সাহাপাড়া কুপতলা উত্তরপাড়া কুপতলা মধ্যপাড়া এখানে, ১০টি প্রাথমিক বিদ্যালয়, ১টি উচ্চ বিদ্যালয়, ২টি স্কুল এন্ড কলেজ, ১টি ডিগ্রী কলেজ এবং ৪টি মাদ্রাসা রয়েছে। শিক্ষা প্রতিষ্ঠান কুপতলা আদর্শ উচ্চ বিদ্যালয় মাজেদা রহমান স্কুল এন্ড কলেজ,নারচী গনকপাড়া স্কুল এন্ড কলেজ, গনকপাড়া ডিগ্রি কলেজ। এখানে ৩টি হাটবাজার রয়েছে। গনকপাড়া চান্দুনী বাজার, নারচী বাজার, কুপতলা বউ বাজার। ভেড়ামারা ইউনিয়নের বর্তমান চেয়ারম্যান আলতাফ হোসেন বান্টু পূর্বতন চেয়ারম্যানবৃন্দ মোঃ আহসানউল্লাহ বাদশা খোরশেদ আলম ছাইফুল ইসলাম আব্দুর রশিদ মোঃ টিপু সুলতান মোঃ হাতেম আলী (ভারপ্রাপ্ত) মোঃ আলতাফ হোসেন (বর্তমান) এই ইউনিয়নে ৪৫টি মসজিদ ও ৫টি মন্দির রয়েছে। ভেড়ামারা বাঙালী নদীর উপর নির্মিত কাঠের ব্রীজ গনকপাড়া বাজার গোদাগাড়ী বাঙালী নদীর বাধ। "ইউনিয়নের চেয়ারম্যান"। বাংলাদেশ জাতীয় তথ্য বাতায়ন। ১৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০২০।  "এক নজরে ইউনিয়ন পরিচিতি"। বাংলাদেশ জাতীয় তথ্য বাতায়ন। ১৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০২০।  "নারচী ইউনিয়ন"। বাংলাদেশ জাতীয় তথ্য বাতায়ন। ১৩ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০২০।
রাউটার

রাউটার একটি গুরুত্বপূর্ণ যন্ত্র, যা হার্ডওয়্যার ও সফটওয়্যারের সমন্বয়ে তৈরি। এটি নেটওয়ার্ক তৈরির কাজে ব্যবহার করা হয়। রাউটার হচ্ছে একটি নেটওয়ার্কিং ডিভাইস যা বিভিন্ন নেটওয়ার্কের মধ্য দিয়ে ডাটা প্যাকেট তার গন্তব্যে কোন পথে যাবে তা নির্ধারণ করে। ডেটা প্যাকেট হচ্ছে ডেটার ব্লক বা ডেটার সমষ্টি। রাউটার ডেটা প্যাকেটগুলোকে গন্তব্যে পৌঁছে দেওয়ার ক্ষেত্রে সবচেয়ে কম দূরত্বের পাথ (path) ব্যবহার করে। রাউটার ইন্টারনেটে “ট্রাফিক ডিরেক্টিং” এর কাজ সম্পন্ন করে। সাধারণভাবে, একাধিক নেটওয়ার্কের সমন্বয়ে গঠিত আন্তঃ নেটওয়ার্কের মধ্য দিয়ে একটি ডাটা প্যাকেটকে এক রাউটার থেকে অন্য রাউটারে পাঠানো হয় যতক্ষণ পর্যন্ত না এটি তার গন্তব্যে পৌঁছে যায়। একটি রাউটার বিভিন্ন নেটওয়ার্কের দুই বা তার অধিক ডাটা লাইনের সাথে যুক্ত থাকে। (রাউটারের কাজ নেটওয়ার্ক সুইচের বিপরীত, সুইচ বিভিন্ন ডাটা লাইনকে একটি নেটওয়ার্কের মাধ্যমে যুক্ত করে)। যখন একটি ডাটা প্যাকেট এই লাইনগুলোর একটিতে পৌঁছে, তখন রাউটার এর চূড়ান্ত গন্তব্য জানার জন্য প্যাকেটের তথ্য পড়ে। এরপর এর রাউটিং টেবিল বা রাউটিং পলিসিতে থাকা তথ্যের সাহায্যে প্যাকেটটিকে তার গন্তব্যের পরবর্তী নেটওয়ার্কে পাঠিয়ে দেয়। এর ফলে আন্তঃ নেটওয়ার্কের একটি আস্তরণ তৈরি হয়। সবচেয়ে পরিচিত রাউটারগুলো বাসা-বাড়ি এবং ছোট অফিসে ব্যবহৃত হয়। এগুলো শুধু ডাটা পাস করতে পারে, যেমন-ওয়েব পৃষ্ঠা, ই-মেইল, আইএম এবং হোম কম্পিউটার ও ইন্টারনেটের মধ্যকার ভিডিও। রাউটারের একটি উদাহরণ হতে পারে স্বত্বাধিকারী ক্যাবল বা ডিএসএল রাউটার যেটি একটি আইএসপি এর মাধ্যমে ইন্টারনেটের সাথে সংযুক্ত করে। আরও জটিল রাউটার, যেমন এন্টারপ্রাইজ রাউটার, বড় ব্যবসা বা আইএসপি নেটওয়ার্ককে শক্তিশালী কেন্দ্রীয় রাউটারের সাথে সংযুক্ত করে। এই কেন্দ্রীয় রাউটার ডাটাকে অপটিক্যাল ফাইবার লাইনের মধ্য দিয়ে দ্রুতগতিতে ইন্টারনেটে প্রেরণ করে। যদিও রাউটার সাধারণত একটি হার্ডওয়্যার ভিত্তিক ডিভাইস, তবুও সফটওয়্যার ভিত্তিক রাউটারের ব্যবহার দিন দিন বৃদ্ধি পাচ্ছে। মোবাইল ব্রডব্যান্ড মডেম মডেম Medhi, Deepankar; Ramasamy, Karthik (২০০৭)। Network Routing: Algorithms, Protocols, and Architectures। Elsevier। পৃষ্ঠা 19। আইএসবিএন 9780120885886। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kundu, Sudakshina (২০০৯)। Fundamentals of Computer Networks, 2nd Ed.। New Delhi: PHI Learning। পৃষ্ঠা 85–86, 124। আইএসবিএন 9788120334526। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
তাহির মেহমুদ আশরাফি

তাহের মাহমুদ আশরাফী পাকিস্তানের অল পাকিস্তান উলামা পরিষদের প্রধান। তাহের মাহমুদ আশলাফী মক্কার মুসলিম ওয়ার্ল্ড লীগের সুপ্রিম কাউন্সিলের সদস্য। তিনি পাকিস্তানের ওয়াফাক উল মাসাজিদের সভাপতির দায়িত্ব পালন করছেন। তিনি পাকিস্তানের রাষ্ট্রপতির ইসলামী বিশ্বের অভ্যন্তরীণ ও সংশ্লিষ্ট বিষয় বিষয়ক সাবেক উপদেষ্টাও ছিলেন। ইসলাম প্রবেশদ্বার "Tahir Mehmood Ashrafi elected as Pakistan Ulema Council's central chairman - Pakistan - Dunya News"। dunyanews.tv। সংগ্রহের তারিখ ২০২০-১০-১৩।  "OIC confers award to Chairman Ulema Council Tahir Ashrafi"। Daily Times (ইংরেজি ভাষায়)। ২০১৯-০৪-২৪। সংগ্রহের তারিখ ২০২০-১০-১৩।  "Senate of Pakistan"। www.senate.gov.pk। সংগ্রহের তারিখ ২০২০-১০-১৩।
বডাগাউঁ, সল্যান

বডাগাউঁ পশ্চিম-মধ্য নেপালের কর্ণালী প্রদেশের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ৩২৮৩ জন এবং খানার সংখ্যা ছিল ৩৮৫ টি। "Nepal Census 2001"। Nepal's Village Development Committees। Digital Himalaya। ১২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৮।
ভলচৌর

ভলচৌর পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপাল আদমশুমারি অনুসারে এর জনসংখ্যা ছিল ৪৬৭১ জন এবং খানার সংখ্যা ছিল ৮৮৩ টি। "Nepal Census 2001"। Nepal's Village Development Committees। Digital Himalaya। ১২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০০৮।
বাফুখোলা

বাফুখোলা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ২৫৩৪ জন এবং খানার সংখ্যা ছিল ৪৩৬ টি। "Nepal Census 2001"। Nepal's Village Development Committees। Digital Himalaya। ১২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০০৮।
আব্দুর রউফ আজহার

আব্দুল রউফ আজহার কাশ্মীর এবং আফগানিস্তানের জঙ্গি সংগঠন জইশ-ই-মুহাম্মদের এক সেনাপতি ছিলেন।জইশ-ই-মুহাম্মদের প্রধান মাসউদ আজহারের ছোট ভাই তিনি। তিনি ভারতীয় বিমান সংস্থার ৮১৪ বিমান ছিনতাইয়ের সাথে জড়িত ছিলেন এবং জঙ্গি তৎপরতায় জড়িত থাকার কারণে তিনি ভারতের অন্যতম মোস্ট ওয়ান্টেড ব্যক্তি। আব্দুর রউফ আজহার ২০০৭ সালের ২১ এপ্রিল মাসে তার বড় ভাই মাওলানা মাসউদ আজহারের পরে জইশ-ই-মুহাম্মদের দায়িত্ব গ্রহণ করেন। ২০০৯ সালে বিবিসি নিউজ রিপোর্ট করে যে, তিনি ইসলামাবাদে তলব করা নেতাদের একজন ছিলেন। যারা ৪২ জন বেসামরিক নাগরিককে আটক করেছে। ২রা ডিসেম্বর, ২০১০ তারিখে মার্কিন যুক্তরাষ্ট্র তাকে সন্ত্রাসী হিসেবে ঘোষণা করে। "Cookies not enabled?"। verify1.newsbank.com। সংগ্রহের তারিখ ২০২০-১০-১৩।  "WebCite query page"। www.webcitation.org। ২০১৭-১০-৩০ তারিখে মূল থেকে আর্কাইভ করা। সংগ্রহের তারিখ ২০২০-১০-১৩।
ব্যবর্তন

পদার্থবিজ্ঞানে, ধারাবাহিক বলবিজ্ঞানে ব্যবর্তন বলতে এক ধরনের কাঁটা চাপকে বোঝায়, যা কোনো পদার্থের বিকৃতি ঘটায়, যেখানে সমান্তরাল অভ্যন্তরীণ পৃষ্ঠ একে অপরের পাশ দিয়ে চলে যায়। এটা কোনো পদার্থের একটি কাঁটা চাপ দ্বারা প্ররোচিত হয়। কাঁটা চাপ আয়তনমিতিক চাপ থেকে আলাদা। পীড়ন এবং কৌণিক পরিবর্তনের সাথে পদার্থের আয়তনের পরিবর্তনের ফলে বলা হয় ব্যবর্তন কোণ আছে। ব্যবর্তন কোণকে δf দ্বারা প্রকাশ করা হয়। প্রায়ই "ব্যবর্তন" ক্রিয়াটি একটি যান্ত্রিক প্রক্রিয়াকে বিশেষভাবে নির্দেশ করে যা একটি প্লাস্টিকের উপাদানে চাপ সৃষ্টি করে, শুধুমাত্র স্থিতিস্থাপকতা সৃষ্টি করার বদলে। প্লাস্টিক ব্যবর্তন একটি নিরবচ্ছিন্ন(নন-ফ্র্যাক্টিং) বিকৃতি যা অপরিবর্তনীয়, যাতে উপাদান তার মূল আকৃতি পুনরুদ্ধার করতে পারে না। যখন কোনো উপাদানকে উৎপাদন করা হয় তখন তা ঘটে। একটি উপাদানে ব্যবর্তন প্রক্রিয়া কাঁটা চাপের সঙ্গে একটি আয়তনমিতিক চাপ প্ররোচিত করতে পারে। মৃত্তিকা বলবিজ্ঞানে, ব্যবর্তনের সাথে সংশ্লিষ্ট আয়তনমিতিক চাপকে রেনল্ডস প্রসারণ বলা হয় যদি এটি আয়তন বাড়ায়, অথবা যদি এটি আয়তন হ্রাস করে। ব্যবর্তন কেন্দ্র(স্থিতিস্থাপক অক্ষ বা টর্সিওনাল অক্ষ নামেও পরিচিত) কোনো অংশের একটি কাল্পনিক বিন্দু, যেখানে কোন টর্সন প্ররোচিত না করে একটি ব্যবর্তন বল প্রয়োগ করা যেতে পারে। সাধারণভাবে, ব্যবর্তন কেন্দ্র ভরকেন্দ্র নয়। ক্রস-সেকশন ক্ষেত্রের জন্য, প্রতিসাম্যের একটি অক্ষ রয়েছে, এই ব্যবর্তন কেন্দ্রটি প্রতিসাম্যের অক্ষের উপর অবস্থিত। যাদের দুটি অক্ষ আছে তাদের জন্য ব্যবর্তন কেন্দ্র ক্রস-সেকশনের ভরকেন্দ্রের উপর অবস্থিত। কিছু উপাদানে যেমনঃ ধাতু, প্লাস্টিক, বা দানাদার উপাদান যেমনঃ বালি বা মাটি, ব্যবর্তন গতি দ্রুত একটি সংকীর্ণ ব্যেন্ডে পরিণত হয়, এটি ব্যবর্তন ব্যান্ড নামেও পরিচিত। সেক্ষেত্রে, ব্যান্ডের উভয় পাশের উপাদানের ব্লক অভ্যন্তরীণ বিকৃতি ছাড়াই একে অপরের পাশ দিয়ে চলে যায়। একটি সংকীর্ণ ব্যান্ড বরাবর হাড় ভাঙ্গার সময় ব্রিটল উপাদানে ব্যবর্তন স্থানীয়করণের একটি বিশেষ ঘটনা সংঘটিত হয়। তারপর, পরবর্তী সব ব্যবর্তন হাড়ের অভ্যন্তরে সংঘটিত হয়। টেকটনিক প্লেট, যেখানে পৃথিবীর ভূত্বক প্লেটগুলো ফাটল অঞ্চল বরাবর সরে যায়, এর একটি উদাহরণ। মৃত্তিকা বলবিজ্ঞানে ব্যবর্তন ট্রায়াক্সিয়াল ব্যবর্তন পরীক্ষা বা সরাসরি ব্যবর্তন পরীক্ষার মাধ্যমে পরিমাপ করা হয়। "Shearing Angle - an overview | ScienceDirect Topics"। www.sciencedirect.com। সংগ্রহের তারিখ ২০২০-১০-১৩।  "সংরক্ষণাগারভুক্ত অনুলিপি"। snst-hu.lzu.edu.cn। ২০১৯-০৩-২৮ তারিখে মূল থেকে আর্কাইভ করা। সংগ্রহের তারিখ ২০২০-১০-১৩।
অহনা কৃষ্ণা

অহনা কৃষ্ণ (জন্ম: ১৩ অক্টোবর ১৯৯৫) একজন ভারতীয় অভিনেত্রী এবং সঙ্গীতশিল্পী, তিনি মূলত মালয়ালম চলচ্চিত্র এবং বিজ্ঞাপনে অভিনয় করে থাকেন। ২০১৪ সালে তিনি ফারহান ফাসিলের বিপরীতে রাজীব রবির নঞ্জন স্টিভ লোপেজ-এ অভিনেত্রী হিসেবে অভিনয়ের মাধ্যমে চলচ্চিত্রে আত্মপ্রকাশ করেছিলেন। Nagarajan, Saraswathy (২০১৪-০৮-০৭)। "Connecting with Steve Lopez"। The Hindu (ইংরেজি ভাষায়)। আইএসএসএন 0971-751X। ১৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৭-১৫।  "'ആളൽപം വശപ്പെശകാണോ?' പുത്തൻ ലുക്കിലുള്ള ചിത്രം പങ്കിട്ട് അജു വർഗ്ഗീസ്; ഡോ; ഈപ്പനെ കാണാനായതിൽ സന്തോഷമെന്ന് അഹാന!"। malayalam.samayam.com (মালায়ালাম ভাষায়)। ১৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৭-১৫।  "Ahaana turns singer for a music video"। ১৫ জুলাই ২০২০। ১১ অক্টোবর ২০২০ তারিখে মূল থেকে আর্কাইভ করা।  James, Anu (২০১৬-১১-১১)। "Mohanlal releases Jagan Shaji Kailas, Ahaana Krishna's Kari music video"। International Business Times, India Edition (english ভাষায়)। ২৬ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২০২০-০৭-১৫। উদ্ধৃতি শৈলী রক্ষণাবেক্ষণ: অচেনা ভাষা (link) https://www.youtube.com/watch?v=9aTCs_oa-iU "Archived copy"। ১১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০২০।  ইন্টারনেট মুভি ডেটাবেজে অহনা কৃষ্ণা (ইংরেজি) ইন্সটাগ্রামে অহনা কৃষ্ণা
নীলগিরি রাজ্য

নীলগিরি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ একটি পূর্বাঞ্চলীয় রাজ্য এজেন্সির অন্তর্গত উড়িষ্যা রাজ্যে এজেন্সির অংশ ছিল এবং রাজধানী ছিল নীলগিরি শহরে। রাজ্যটি উত্তর ও পশ্চিম দিকে ছিলো ময়ূরভঞ্জ রাজ্য এবং দক্ষিণ দিকে ছিলো বালেশ্বর জেলা৷ ১৯৪০ খ্রিস্টাব্দের তথ্য অনুসারে রাজ্যটির জনসংখ্যা ছিলো ৭৩,১০৯ জন৷ ১৯৪৯ খ্রিস্টাব্দে রাজ্যটির শেষ রাজা ভারতীয় অধিরাজ্যে যোগদানের সিদ্ধান্ত নিলে এটিকে বালেশ্বর জেলার সঙ্গে একত্রিত করা হয়৷ জনশ্রুতি অনুসারে ছোটনাগপুর অঞ্চল থেকে আগত কোনো আগন্তুক ১১২৫ খ্রিস্টাব্দে এই রাজ্যের পত্তন ঘটান৷ রাজ্যের পরবর্তী শাসকরা তাঁরই বংশধর৷ ১৫২৫ খ্রিস্টাব্দে রাজা নারায়ণ সিংহ সম্রাট আকবরের পক্ষে আফগানদের বিরুদ্ধে যুদ্ধ করে তাঁর কাছে এক বিশিষ্ট ব্যক্তি হয়ে ওঠেন৷ ১৬১১ থেকে ১৭৯৭ খ্রিস্টাব্দের মধ্যে রাজ্যটিতে বংশানুক্রমে সাতজন রাজা ছিলেন৷ ভারতের রাজনৈতিক একত্রীকরণের সময় বলরাম রাজ, শ্যামসুন্দর পরিদা, কৈলাসচন্দ্র মোহান্তি, বনমালী দাস, বৈষ্ণব পট্টনায়ক এবং নন্দকিশোর পট্টনায়কের মতো একাধিক ভারতীয় স্বাধীনতা যুদ্ধের বিপ্লবীগণ নীলগিরির তৎকালীন রাজাকে নবগঠিত ভারত সরকারের নিকট নিজ রাজ্য সমর্পণ করার জন্য জোর করতে থাকেন৷ ১লা জানুয়ারি ১৯৪৮ খ্রিস্টাব্দে রাজ্যের রাজকুমার ভারতীয় অধিরাজ্যে ভারতে ভুক্তিতে সম্মতি দিয়ে স্বাক্ষর করেন৷ নীলগিরি রাজ্যের শাসকগণ ছিলেন ভঞ্জ রাজবংশের রাজপুত রাজা৷ পুরুষ শাসকের ক্ষেত্রে রাজা ও নারী শাসকের (রাণী চিত্রা দেবী) ক্ষেত্রে রাণী উপাধিতে তারা ভূষিত হতেন৷ Malleson, G. B.: An historical sketch of the native states of India, London 1875, Reprint Delhi 1984 Columbia-Lippincott Gazetteer, p. 1325 Amalgamation of Princely States "Nilgiri (Princely State)"। ৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০২০।  Rajput Provinces of India – Nilgiri Princely States of India
আথাবাস্কা জলপ্রপাত

আথাবাস্কা জলপ্রপাত কানাডার আলবার্টা প্রদেশের জেসপার জাতীয় উদ্যানে আথাবাস্কা নদীর উর্ধ প্রবাহের অংশ। জলপ্রপাতটি জেসপার পৌর শহর হতে প্রায় ৩০ কিলোমিটার (১৯ মাইল) দক্ষিণে, আলবার্টার ৯৩ মহাসড়কের আইসফিল্ড পার্কওয়ের পশ্চিমে অবস্থিত। উচ্চতায় ছোট হলেও পরিমাণ ও ঘনত্বে বেশি জল পরিবহনের জন্য নয়নাভিরাম জলপ্রপাতটি সুপরিচিত। আথাবাস্কা জলপ্রপাত উচ্চতায় ২৩ মিটার (৭৫ ফুট), প্রস্থে ৬০ ফুট (১৮ মিটার) কানাডার শ্রেনীবিভাগ অনুযায়ী এটি ৫ম শ্রেনীর জলপ্রপাত উচ্চতায় কম হলেও আথাবাস্কা জলপ্রপাত শক্তিশালী ও বেশি পরিমাণে পানি পরিবহনের জন্য অধিক পরিচিত। শরৎ কালে আথাবাস্কা নদীর পানি স্তর নিচে নেমে গেলেও, এই জলপ্রপাতে পর্যাপ্ত পানি প্রবাহ থাকে। আথাবাস্কা নদী এই জলপ্রপাতের মাধ্যমে শক্ত কোয়ার্টজাইটের কয়েকটি স্তরের উপর দিয়ে ,নরম চুনাপাথরের ভিত্তির উপর পড়েছে। পতন পথে একটি সংক্ষিপ্ত ঝর্ণা এবং বেশ কয়েকটি গর্ত তৈরী হয়েছে। আথাবাস্কা জলপ্রপাতের চারপাশে জলপ্রপাতটির নিরাপদ দর্শন, চিত্র গ্রহণ ও গমনের জন্য কয়েকটি মঞ্চ ও মেঠোপথ আছে। জলপ্রপাতটির ঠিক উত্তর-পূর্ব দিকে আলবার্টা ৯৩ মহাসড়ক হতে একটি গাড়ী পার্কিং-এর স্থান হতে সহজে যাতায়াত ও দর্শনযোগ্য। ৯৩এ সড়কটি জলপ্রপাতের কাছে আথাবাস্কা নদীর উপর দিয়ে উত্তর-পশ্চিমে চলে জেসপার শহরের দিকে গেছে। জলপ্রপাতটির নিম্নাংশ হতে আথাবাস্কা নদীপথে জেসপার শহরে যাওয়ার জন্য প্রায়ই পর্যটকরা 'র‍্যাফটিং' করে থাকেন। আথাবাস্কা হ্রদ আথাবাস্কা হিমবাহ আথাবাস্কা গিরিপথ Waterfalls of the Pacific Northwest। "Athabasca Falls"। সংগ্রহের তারিখ ২০০৭-০৬-২৭। [স্থায়ীভাবে অকার্যকর সংযোগ] "Athabasca Falls"। www.albertawow.com। ২০২০-০৭-০৫ তারিখে মূল থেকে আর্কাইভ করা। সংগ্রহের তারিখ ২০২০-১০-১৩।  "চোখধাঁধানো ৫ জলপ্রপাত"। বিডিনিউজ টোয়েন্টিফোর ডটকম। ২০১৪-০১-২৬। ২০২০-১০-১৮ তারিখে মূল থেকে আর্কাইভ করা। সংগ্রহের তারিখ ২০২০-১০-১৫।  Parks Canada Agency, Government of Canada (২০১৭-০৮-০২)। "Athabasca Falls - Jasper National Park"। www.pc.gc.ca। সংগ্রহের তারিখ ২০২০-১০-১৩।  এক্সপ্লোর জেসপারে আথাবাস্কা জলপ্রপাত প্রবেশদ্বার:  ভূগোল উইকিপিডিয়ার সহপ্রকল্পে আথাবাস্কা জলপ্রপাত: কমন্স হতে মিডিয়া উইকিউপাত্ত হতে উপাত্ত
রবীন্দ্রসংগীতের তালিকা

এই পৃষ্ঠায় রবীন্দ্রসংগীতের একটি পূর্ণাঙ্গ তালিকা এই পৃষ্ঠায় দেওয়া হল: এই গানটির সঙ্গে "সংশয়তিমিরমাঝে না হেরি গতি হে" (পূজা - বিবিধ) গানের সুরের মিল লক্ষ্য করা যায়। পূর্ণেন্দুবিকাশ (২০১৯), পৃ. ২ সুরেন মুখোপাধ্যায় (২০০৯), পৃ. ১ পূর্ণেন্দুবিকাশ (২০১৯), পৃ. ৪ অনুত্তম ভট্টাচার্য, রবীন্দ্ররচনাভিধান, ১১শ খণ্ড, দীপ প্রকাশন, কলকাতা, ২০১০ সংস্করণ, পৃ. ৪১৫ পূর্ণেন্দুবিকাশ (২০১৯), পৃ. ৭০৯ সুরেন মুখোপাধ্যায় (২০০৯), পৃ. ২ পূর্ণেন্দুবিকাশ (২০১৯), পৃ. ৬ অনুত্তম ভট্টাচার্য (২০১০)। রবীন্দ্ররচনাভিধান। ১১শ। দীপ প্রকাশন, কলকাতা। আইএসবিএন 978-93-88741-42-2।  পূর্ণেন্দুবিকাশ সরকার (২০১৯)। গীতবিতান তথ্যভাণ্ডার। সিগনেট প্রেস, কলকাতা। আইএসবিএন 978-93-5040-053-1।  সুরেন মুখোপাধ্যায় (২০০৯)। রবীন্দ্র-সঙ্গীত-কোষ। সাহিত্য প্রকাশ, কলকাতা।